
Dc  sanguinis  in  periculosa  haemor- 
rhagia uterina  transfusione. 


l^^emo  innumera  et  gravia  munera,  quae  me- 
dendi ars  medico  imponit,  secum  reputare 
potest',  quin  fateatur,  nusquam  magis  opus 
esse  celeri  consilio  promptoque  auxilio,  quam 
cum  sanguinis  profluvium  ab  aliqua  corporis 
parte  inciderit:  et  ex  cunctis  hujusmodi  pro- 
fluviis nullum  gravius  esse  et  periculosius, 
quam  haemorrhagia , quae  ex  parturientium 
utero  effunditur.  — 

In  qua  nimirum  haemorrhoea , sanguis 
non  ab  uno  vase  fluit ^ ligatura  constringendo, 
sed  ex  multorum  vasorum  ostiis  erumpit,- 

quae  nullo  modo,  nisi  aequali,  perfecta  et 
stabili  fibrarum  uteri  contractione,  obturari 
possunt. 

Ad  uterinae  haemorrhagiae  causam  et  cu- 
rationem intelligendam,  spectare  nos  oportet 
ad  nexum  inter  matrem  et  infantem,  per 
placentam  constitutum,  et  ad  modum,  quo 
sanguinis  motus  per  eandem  efficitur. 

Placenta  est  organum  duplex,  sive  com- 
positum, partim  a matre,  partim  ab  infante 
genitum:  ea  pars  a matre  facta,  ex  cellulis 
composita,  cellularis,  sive  materna  placentae 
portio  appellatur:  altera  ex  vasculis  foetus 
continuatis  orta,  foetalis,  sive  vasculosa  por- 
tio nominatur. 

Quae  ambae  portiones,  quatenus  ad  san- 
guinis circuitum  attinet,  prorsus  distinctae  sunt, 
nullo  inter  easdem,  per  continua  vasa,  com- 
meatu facto.  Quod  profecto  multis  rebus  pro- 
batur, et  nulla  magis,  quam  morbo,  de  quo 
nunc  agitur,  parturientium  nempe  haemorrha- 
gia: nam  sanguinis  jactura  a malie,  lethalis 
etiam,  nihil  a solita  quantitate  in  infante, 
detrahit:  experimenta,  in  anin>alibus  paritu- 

ris instituta,  aeque  documento  sunt;  nam  post 
lethalem  sanguinis  evacuationem,  prompta  foe- 


tus  inspectio,  in  nullo  exemplo,  aliquem  in 
eo  sanguinis  defectum  monstravit. 

Sanguinis  circuitus , per  has  duas  portio- 
nes, distinctus  saltem,  quatenus  ad  rubrum 
sanguinem  attinet,  hoc  modo  perficiturj  arte- 
riae foetalis  placentae  portionis , sicut  in  aliis 
corporis  partibus,  venis  terminantur,  et  san- 
guis igitur,  recta  via,  ab  arteriis,  in  venas 

I transit:  portio  autem,  a matre  derivata,  ex 
cellulis  inter  se  communicantibus,  consistit, 
i ad  quas  arteriae  uterinae  ostiis  patulis  aperiun- 
. tur,  et  ab  iisdem  cellulis  venae  uterinae,  pa- 
, tulis  etiam  ostiis,  oriuntur:  sanguis  igitur,  per 
1 arterias  advectus,  primum  in  his  cellulis  de- 
r ponitur,  dein  ab  iisdem  per  venas  resorbe- 
tur,  et  in  vasa  materna  revehitur.  Cellulae 
I igitur  placentae  meatum  inter  arterias  et  ve- 
(t  nas  constituunt,  et  hinc,  ex  necessario,  fit, 

I 

J si  ex  aliqua  causa  haec  portio  cellulosa  ab 
^1  utero  separata  fuerit,  (quod  profecto  semper 
plus  minusve,  in  haemorrhagia  accidit,)  ut 
» continuitas  sanguinis  circuitus  abrumpatur,  et 
5 sanguis  per  arteriam  allatus , ne  in  venam 
tij  uterinam  transeat,  prohibitus,  in  ipsum  uterum 
f infundatur,  atque  hoc  modo  a matris  syste- 
I mate  detrahatur.  Si  vero,  ad  magnam  vaso- 


6 


rum  molem,  in  utero  gravido  speciemus,  fa- 
cile patebit,  quanta  sanguinis  profusio  hinc 
oriri  queat. 

Ad  hunc  morbum  curandum,  indicatio, 

quam  praeter  omnes  persequi  necesse  est, 
\ 

consistit  in  aequali  uteri  contractione  efficienda, 
sine  qud , sanguinis  profusionem  compescere 
non  possumus:  et  experientia  docuit,  frigus 
extrinsecus  admotum,  et  frictiones  hunc  ma- 
xime promovere  effectum.  Contigit  vero,  in 
casibus  gravioribus,  in  quibus  nimia  sanguinis 
quantitas  effusa  est,  ut  aegra  in  summo  dis- 
crimine, et  post  haemorrhagiam  prorsus  sup- 
pressam, versetur.  Vires  etiam  aegrotae  ex- 
hauriri possunt,  ut,  vel  intra  paucas  horas, 
morti  succumbat,  vel  ex  irritabili  capitis  sive 
intestinorum  conditione,  quae  toties  hujusmodi 
exempla  comitatur,  post  unum  vel' alterum 
diem'  spiritum  effundat. 

Res  igitur  gravissima  est,  ut  in  animo 
volvamus,  an,  aliquo  modo,  auxilium  afferri 
possit,  in  exemplis  his  periculosis:  annon, 
quum  discrimen  non  a morbo , sed  a sangui- 
nis jactura  pendeat,  tuto  effici  possit,  ut  vasa, 
puro  injecto  sanguine,  iterum  repleantur.  — 
Sanguinem  posse  in  vasa  transfundi,  veteriores 


4 


scriptores  medici  haud  ignorarunt:  non  autem 
videntur  Iianc  cognitionem  ad  aliquod  commo- 
dum vertisse.  — In  libello,  queniLiBAvius  anno 
16I5  vulgavit,  haec  scripta  reperimus  „adsit 
juvenis,  robustus,  sanus,  sanguine  spirituoso 
plenus:  adstet  exhaustus  viribus,  tenuis,  ma- 
cilentus , vix  animam  trahens.  Magister  artis 
liabeat  tubulos  argenteos,  inter  se  congruen- 
tes; aperiat  arteriam  robusti,  et  tubulum  in- 
serat, muniatque:  mox  et  aegroti  arteriam 
findat  et  tubulum  femineum  infigat.  Jam  duos 
tubulos  sibi  mutuo  applicet,  et  ex  sano  san- 
guis arterialis,  calens  et  spirituosus  saliet  in 
aegrotum,  unaque  vitae  fontem  afferat;  omnem- 
que  languorem  pellet‘'^  '•■).  Hic  quidem  auctor 
hujus  operationis  mentionem  fecit;  risus  causa, 
non  enim  suadet  tentandam  esse  : neque  fieri 
tuto  potest  hoc  modo,  quum  arteriae  in  utris- 
que aperiri  jubeantur:  porro  si  ad  propositum 
absurdum,  quo  proferebatur  spectemus,  haud 
mirum  videbitur,  eandem  nunquam  peractam 
esse.  — 

Inter  annos  1660  et  1670  transfusionis 
operatio  iterum  attentionem  excitavit:  et  orta 


Api’eivdic.  Syiifugmat.  arcan,  Cliyniic.  Cap.  4. 

est  disputatio,  cui  laus  auctoris  deberetur. 
In  Anglia  Lower,  in  Gallia  Denys  , uterque 
sibi  hanc  laudem  vindicavit.  Constat  utrum- 
que ex  his,  circa  idem  tempus,  animum  in 
hanc  rem  intendisse:  et,  quamvis  plurimi  cre^ 
dant  Lowerum  primum  proposuisse  operatio- 
nem, et  sententiam,  experimentis  in  animalibus 
factis,  sustinuisse,  nihilominus  mihi  persuasum 
habeo,  perlectis  libris  hac  de  re,  Denysium 
primum  hanc  operationem,  in  corpore  humano, 
perfecisse.  ^ 

Plena  expositio  modi,  quo  haec  operatio, 
in  animalibus  inferioribus , efficeretur , in  epi- 
stola continetur,  quam  mense  Julio,  anno  1666, 
Lower  ad  Rohertum  Boyle,  scripsit.  — Haec 
autem  epistola,  non  eo  tempore  vulgata  fue- 
rat, neque  etiam  ad  diem,  in  quo  Denys  ope- 
rationem jam  perfecerat.  — Ex  his  rebus  con- 
troversiae causa  patet,  quum  id,  quod  alter 
proposuerat,  non  in  lucem  editum  erat,  usque 
ad  diem,  quo  alter  experimentum  perfecerat. — 
In  libro , cui  titulus  est  „ Philosophosical 
Transactions‘^  editor  eo  tempore,  ad  hanc  rem 
referens,  haec  dixit.^‘  Before  w^e  dismifs  the 
subject,  somelhing  is  to  be  said  of  the  cause, 
why  the  curio  us  in  England  mahe  a demur 

in  practising  ihis  experiment  upon  man  — 
tlie  above  ingenious  M.  Denys  has  acquainted 
the  world,  hovv  ihis  degree  was  venlured  upon 
at  Paris,  and  wilh  what  good  succefs  it  there 
met  wilh:  and  the  Journal  des  Scavans  glo- 
ries,  that  the  French  have  advanced  this  in- 
I vention  so  far,  as  to  try  it  upon  man,  and 
that  wilh  good  succefs.  We  readily  grant 
they  were  the  first,  we  hnow  of,  that  actually 
improved  the  experiment,  but  then  they  must 
give  us  leave  to  inform  ihem  of  this  truth, 

I that  the  philosophers  of  England  h"ad  long 
ago  practised  it  upon  man , if  they  had  not 
been  so  tender  in  hazarding  the  life  of 
man  etc.  etc.‘^ 

I Non  patet,  transfusionis  operationem,  ex- 
I perimentis  a Denys  factis,  magnant  acquisi- 
i visse  famam:  eo  enim  experimento,  non  ultra 
J quinquies  usus  est.  Porro  perpendendum  est, 
i illum' hanc  operationem  adhibuisse,  non  ad 
1 vacua  vasa  replenda,  sed  ad  morbos  submo- 
t vendos,  et  sanguinem  transfusum,  ab  anima- 
1 libus  inferioribus,  praesertim  ab  ove  et  agno, 
8 sumptum  esse. 

Non  traditum  est,  quomodo  perficeretur 
3 operatio,  neque  quantum  sanguinis  transfusum 

sit.  — In  libro  a se  edito  Paulus  Manfredus 
dixit,  se  ignorare,  quare  hae  res  in  occulto 
servarentur,  et  modum  descripsit,  qui  Romae 
adhibitus  erat. 

Credo,  in  omnibus  exemplis  veterioribus 
sanguinem  a brutis  animalibus  tractum  fuisse, 
et  humanum  sanguinem  nusquam  lentatum 
esse.  G.  A.  Mercklinus,  qui  postquam  trans- 
fusio jam  obsoluit,  anno  1769,  libellum  scri- 
psit , in  vitium  vertit  usum  sanguinis  a brutis 
animalibus,  et  exemplum  citat,  in  quo  is  Ro- 
- mae  adhibitus  erat,  in  Physico,  qui  interemptus 
erat.  Idem  affirmat  multo  utilius  fore,  humano 
uti  sanguine,  et  duobus  modis  id  fieri  posse 
<lixit,  altero,  a Daniele  Major,  altero  a Mau- 
ritio  Hoffman  proposito : quin  et  utriusque 
modi  icones  protulit:  sed  adjicit,  tutum  esse 
hoc  remedium,  se  non  affirmare,  quia  nun- 
quam haec  tentala  esset  operatio.  Plaec  sunt 
illius  verba  „ tamen  pro  indubitato  et  infallibili 
praesidio  experimentorum  certitudine  destitu- 
tus, praefracte  jactitare  nondum  audeo 

Ex  quinque  hominibus,  quibus  Denys  san- 
guinem transfudit,  duo  ad  prosperam  valelu- 


*) 


De  .ortu  ct  occasu  trausfusiouis  sanguinis. 

dinem  reducli  fuerunt,  et  duo  morti  succubue- 
runt; in  quinto,  qui  prorsus  sanus  erat,  nihil 
' incommodi  ex  operatione  accidit:  *in  eo  san- 
guis ex  agno  adhibitus  fuit.  — Ex  duobus, 
in  quibus  elfectum  prosperum  habuit,  alter, 
per  duos  annos  ,•  quartani  febre  laboravit,  et 
morbus  insanabilis  habitus  est;  sanguis  a vi- 
I Iulo  tractus  est,  „et  quasi  Medeae  arte  recoc- 
tus, revixit,  et  melius  habuit,  quamvis  non 
I plane  in  integrum  restitutus^  Alter  diu 
febre  affectus,  multoties  venaesectionem  sub- 
ierat, et  in  lethargum  inciderat : hic  vir  trans- 
I fusione  sanguinis  vituli  sanatus  fuit.  Ex  his, 
in  quibus  eventus  parum  prosper,  unus  filius 
erat  Baronis  Bond,  e consilio  Begis  Sueciae, 
qui  diu  conflictatus  cum  intestinorum  malo, 
cunctis  repugnante  remediis,  jam  moriturus, 
experimenti  causa,  hanc  subiit  operationem: 
nam  Denys  et  Emmerey,  illius  medici  eandem 
lentare  primum  recusaverunt,  et  non  nisi  im- 
porlunis  amicorum  precibus  tandem  cesserunt — 
f aperio  cadavere,  gangraena  quasdem  inteslino- 
^ rum  portiones  occupaverat.  — Secundum  ex- 
^ emplum,  in  quo  haec  operatio  spem  fefellisse 

' i 


*)  Acta  Tlioiuae  Bartolini,  tom.  3.  fol.  80. 

dicitur,  vix  ad  experimenta  parum  prosperi 
eventus  referri  meretur:  nam  in  insano  ho- 
mine, operatio  tentata  erat,  et  in  experimento 

$ 

primo , multum  levatus  fuit  morbus  5 dein 
iterum  tentare  proposuerunt,  sed  ob  quasdem 
causas,  vix  dignas  hic  memoratu,  a consilio  de- 
cesserunt: homo  postea  mortuus  est. 

Ab  illo  tempore  usque  ad  paucos  dehinc 
annos,  sanguinis  transfusio  vel  e memoria  de- 
leta esse,  vel  saltem  neglecta  videtur:  ac,  si 
ad  morborum  naturam  spectemus,  in  quibus 
adhibita  fuit,  haud  mirabimur  in  hanc  cessisse 
oblivionem.  — Doctori  JacoboBLVNLELL,  ce- 
leberrimo de  re  obstetricia  professori  in  noso- 
comio Guyensi,  quod  Londini  floret,  debetur 
laus,  attentionem  medicorum  ad  hanc  operatio- 
nem revocandi:  quod  eo  fecit  modo,  qui  sum- 
mum humano  generi  auxilium  promittit. 

Ille  medicus,  non  sine  aliquo  discrimine,  in 
morbis  e4  usus  est,  sed  eo  consilio,  ut  femina 
jactura  sanguinis  exhausta,  novam  accipiat 
copiam  : neque  sanguinem  a brutis  animalibus 
traxit,  sed  prorsus  ab  humano  corpore:  quum 
satis  ex  experimentis  pateat,  usum  sanguinis, 
diversis  animalibus  detracti,  saepe  magnum 
attulisse  periculum. 

Hinc  manifestum  est,  novam  operationem 
prorsus  a veterum  medicorum  methodo  differre, 
neque  aliquo  fere  modo,  nisi  nomine,  consen- 
tire: quum  diversa  admodum  ratione,  diverso- 
que  sanguinis  genere,  perficitur. 

Quidam  aflirmaverunt,  penitus  inutilem  esse 
transfusionis  operationem,  quum  perfecta  uteri 
contractione,  sanguinis  profusio  compesci  pos- 
sit, et  diaeta  nutriente,  ex  solita  digestionis  ra- 
tione, corpus  sanguine  repleri.  At  respondere 
licet,  foeminas  haud  raro  interimi,  post  sup- 
I pressam  haemorrhagiam,  priusquam  digestio- 
1 nis  functio  restituta  fuerit.  Praeterea  ad  succi 
I gastrici  secretionem,  de  quo  pendet  digestio, 

\ haud  parva  sanguinis  quantitate  opus  est:  ac- 
s cedit  ventriculi , aeque  ac  reliquarum  corporis 
j partium  ex  haemorrhagia  summa  debilitas  et 
1 vis  concoctricis  prostratio.  Denique  haud  raro 
3 fit,  ut  ventriculus  quam  maxima  laboret  irri- 
.!  labilitate,  indeque  ne  minimam  quidem  alimen- 
'1  torum  quantitatem  retinere  possit.  Ex  quibus 
c omnibus  apparet,  non  in  omnibus  puerperis, 
f profusa  haemorrhagia  uteri  exhaustis,  restitu- 
i , tionem  sanguinis  necessariam  ex  solito  nutri- 
i tionis  fonte  sperari  posse. 

Affirmarunt  praeterea  operationem  pericu- 

losam  esse:  et  saepius  in  Gallia  tenlalam,  tot 
lelhales  habuisse  exitus,  ut  Gallicis  consiliis 
publicis  placuerit  — prorsus  eandem  prohi- 
bere. — Ad  hanc  sententiam  confirmandam, 
Heisteri  auctoritate  utuntur.  Ex  Heisteri  ver- 
bis autem,  primo  patet,  illum  hanc  operalio- 
nemnun  quam  vidisse,  dein  non  certe  judicasse, 
an  utilis  esset,  necne;  — praeterea  vero,  quod 
maximi  momenti  est,  ille  non  videtur  animum 
intendisse  speciatim  ad  sanguinis  transfusio- 

I 

nem,  sed  ad  sic  dictam  Chirurgiam  infusoriam, 
quam  ad  varia  venis  injicienda  medicamenta 
retulit:  nam  dixit  ,, Hominum  enim  illud  medi- 
cinae genus  expei‘torum , plerique  fere  omnes 
in  stupiditatem,  fatuitatem,  delirationem  aut 
melancholiam  prolapsi  feruntur:  vel  etiam  quasi 
accelerata  morte,  ex  viventium  numero  abrepti. 
Tristes  ejusmodi  et  lacrymabiles , magnificae, 
ut  primo  videatur,  artis  hujus  elfectus  tantum 
ipsi  conciliarunt  odium,  ut  nemini  ferme  postea 
non  suspecta  videatur  ac  pestifera:  quin  Gallici 
etiam  senatus  sive  Parliamenti  edicto,  prout 
rumor  est,  publico  Parisiis  damnata  sit  ac 
proscripta:  Et  iterum  ,, verum  enim  vero  nuni 
prorsus  damnanda  sit  istius  modi  operatio,  an 
pro  immittendis  in  apoplexia  atque  angina  prae- 

sertim  fere  desperata  medicamentis  idoneis : 
vel  pro  lacte  calido,  jusculis,  hominum,  item 
animalium  sanorum  sanguine,  post  factam  pro- 
fusionem sanguinis  nimiam  injiciendis : aliis- 
que in  morbis  usurpanda,  id  meo  quidem  ju- 
dicio, manifestioribus  experimentis  definiendum 
adhuc  restat.  Purmannus  certe  in  „Chirurgi- 
’ ces“  parte  tertia  Gap.  31  testatur,  sese  non  in 
l|  aliis  solum  hominibus  sed  et  in  semet  ipso 

I feliciter  admodum  curationem  istam  confecisse. 
Siquidem  non  gravissimam  modo  scabiem,  sed 

( pertinacissimam  quoque  febrem  isto  artili6io 
ipsemet  sanaverit"  ").  De  hac  re  igitur,  parum 

oportet  Heisteri  auctoritatem  citare.  Neque 

I I • ^ 

i credendum  est  hanc  operationem,  unquam  pu- 

blico  decreto  prorsus  prohibitam  esse : de- 

Ij  cretum  enim,  de  quo  sermo  est,  prohibet,  ne, 

I nullo  discrimine,  sine  facultatis  medicae  Pari- 
siensis  consensu,  perficeretur.  Quod  decretum 
a Bartholino  invidiae  attribuitur,  „quia"  ut 
ait  „Dominus  Denys  , qui  primum  eam  tenta- 
verat,  non  erat  ejusdem  ordinis,  sive  non  erat 
in  facultate  medica  Parisiensi" 

*)  Vid.  Laurentii  Heisteju  Chirurgiae  Part.  II.  Cap.  14. 

De  Cliirurgia  infusoria  et  iransfusoria  edit,  mdccxxxix.. 

Acta  Thomae  BAnxueLiNi  tom.  3.  fol.  86. 

% 

- Objiciunt  praeterea  periculum  esse,  ne 
venae  inflammatio,  tubi  syringis  irritatione, 
concitetur.  Experientia  vero  satis  probavit 
nihil  hinc  metuendum  esse:  ipse,  ne  in  ullo 
quidem  exemplo,  inflammationem  subsecutam 
vidi,  et,  quum  veteriores  auctores  nullum  ejus 
casus  mentionem  fecerint,  credendum,  in  prior- 
ibus operationibus,  nunquam  accidisse.  Sed 
concedatur  fieri  posse,  ut  haec  inflammatio 
nonnunquam  incidat:  quis,  metuens  tamen 

periculum,  foeminam  haemorrhagia  exhaustam 
morti  succumbere  potius  permitteret?  Nolo 
non  fateri,  nova  remedia  non  in  usum  reci- 
pienda esse,  quorum  merita  non  sedulo  inve- 
stigata sint:  sed  nemo  negabit  hanc  investi- 
gationem, ratione  prorsus  philosophica,  pro- 
sequi oportere,  quae  nihil,  nisi  veritatem  eruere 
desiderat.  Qua  si  usi  essent  hujus  operatio- 
nis adversarii,  plura  ex  judiciis  futilibus,  su- 
pra expositis , non  huic  operationi  objecta 
fuissent. 

Quum  enim  transfusio  sanguinis  denuo 
proposita  est,  non  ab  imaginatione  fallaci,  no- 
vis studente  rebus  processit,  sed  experimentis 
et  observatione , solis  scientiae  physiologicae 

fundamentis , innixa  prolata  fuit.  Longa  ex- 
/ 


ir 


I 

] 

perimentorum  series,  in  canibus  instituta  erat, 
a Doctore  Blundell,  et  eadem  in  equis  ab 
l;  illo,  me  ipso,  atque  amico  meo  Doubleday 
, juvantibus,  repetita  erant. 

I Horum  eventus  bene  probavit,  non  modo 
ipsam  operationem  periculo  prorsus  vacuam 
esse,  sed  sanguinem  injectum  aliquid  praebere, 
ultra  stimulum  ad  cordis  actionem,  et,  revera, 
ad  corporis  nutrilionem  contulisse:  in  uno  enim 
exemplo , animal  alebatur  per  plures  septi- 
manas, quotidiana  certae  sanguinis  mensurae 
injectione,  nullo  omnino  interea  cibo  dato. 
Hinc  manifestum  est,  vitam  animalis  non,  per 
tantum  temporis  spatium,  sustineri  potuisse, 
nisi  sanguis  injectus,  alium  prorsus,  quam  cordi 
stimulum  praebendo , effectum  praestitisset. 
Quod  principium  insigne  ita  stabilitum,  acutum 
Doctoris  Blundell  ingenium  ad  medicinae 
||'  auxilium  slatim  vertit.  Nam  experientisi , in 
g gravioribus  uterinae  haemorrhagiae  exemplis,  ' 
I edoctus  probe  intellexit,  medelam  nonnisi  cor- 
§ poris  virium  restauratione  perfici  posse;et  quum 
tl  bene  cognosset,  ventriculi  functionem  tali  sub 
q statu,  saepe  adeo  debilitatam  esse,  ut  nihil,  ad 
0 corpus  reficiendum,  conferre  valeat,  injectionem 
' sanguinis  integri  in  vasa,  transfusionis  ope, 

idoneam  esse  ad  illam  curationis  indicationem 
persequendam,  censuit.  Nec  profecto  a philo- 
sophica ratione  alienum  esse  videtur,  foemi- 
nam  ob  solam  proprii  sanguinis  jacturam  mo- 
rituram, a morte  abripi  posse,  si  purus  et 
sanus  sanguis  vitalis,  in  ejus  venas  transmitti 
potuerit.  Experimenta  prius  a Doctore  Blun- 
dell  instituta  luculenter  probarunt,  in  cane  rem 
se  ita  habere,  indeque  verisimillimum  esse 
videtur,  humanum  sanguinem  humano  corpori 
injectum,  etiam  usibus  humani  circuitus  in- 
serviturum esse.  Experientia,  dehinc  in  hu- 
mano corpore  facta,  filium  recte  judicasse  om- 
nino probavit.  — Principii  simplicitatem  faci- 
litas operationem  exsequendi  aequat. 

Nihil,  nisi  cura,  cautioque  mediocris  po- 
stulantur ad  prosperum  eventum;  atque  ob 
eam  ipsam  causam  pluris  aestimanda  est. 

De  modo  ^ quo  perficitur  sanguinis 
transfusio. 

Sanguinis  transfusio  ex  hominis  vena  in 
ajterius  venam,  variis  modis  effici  potest. 
Syrinx  plerumque  adhibita  est,  et  satis  coni- 


|i'  mode  et  tuto  perficitur,  transfusio,  hoc  in- 
k strumento.  — Vulgaris  syrinx  fit  accommo- 
h datior  ad  hanc  rem,  si  exiguum  infundibulum 

r . 

b cum  instrumenti  corpore  conjunctum  fuerit, 
j ita  ut  sanguis,  rectel  via,  a brachio  sanguinem 
; praebente,  in  syringem  transeat,  neque  prius 
in  pateram  fluat.  Quo  fit,  ut  minor  sit  mora, 
quae  in  hoc  casu  haud  parum  valet.  Huic 
instrumento  epistomium  etiam  ita  accommo- 
datur, ut  via  invicem  aperiatur,  vel  ad  infun- 
dibulum, vel  ad  tubi  finem,  prout  sanguis  in 
syringem  ab  infundibulo  recipiendus,  aut  in 
■ aegrae  venam  injiciendus  sit.  — Ipstrumen- 
tum,  aere  confectum,  stanno  intus  munitum 
est;  et  vix  dicere  opus  est,  oportere  id  se- 
dulo mundari,  et  aqua  tepida  saepius  trans- 
[‘missa  calefieri,  priusquam  in  usum  adhibetur, 

||  caute  tamen  ne  nimis  caleat,  ex  quo  fieri  pos- 
jl.sit,  ut  serum  sanguinis  coaguletur.  — Vena 

fi  basilica  vel  cephalica  in  aegrotae  brachio  nu-  - 

» 

f|: danda  est  ad  pollicis,  vel  pollicis  cum  dimidio 

4 

1», spatium,  totd  teU  cellulosi,  quae  circumdat, 

I submoti.  — Tum  obtusum  specillum,  seu 
liacu  curvatum  et  obtusum,  sub  vena  transmitti' 
l<lebet,  ita  ut  pressurA,  si  opus  fuerit,  digitus 
avenam  claudat,  ne  sanguis  exeat,  et  obscuram 

reddat  aperturam:  ex  quo  mora  et  difficultas 
in  operatione  fierent.  Apertura  fit  in  venit 
ejus  magnitudinis,  quae  facile  apicem  tubuli 
ad  syringem  accommodatum,  admittat.  Instru- 
mentum non  ultra  uncias  duas  continere  debet: 
nam  ex  institutis  experimentis,  tutius  videtur, 
copiam  parvam,  singulis  vicibus,  injicere.  — 
His  jam  prius  praeparatis,  vena  hominis 
sanguinem  praebituri  secanda  est,  et  e vulnere 
adeo  lato , ut  sanguis  per  id  celerrime  fluat, 
in  infundibulum  recipiendus  est,  et  hinc  in 
syringem  absorbendus.  Epistomium  tunc  ver- 
titur, et  ixifundibulum  a syringe  amovetur.  — ■ 
Proximum  est,  ut  aer,  si  quis  adsit  in  instru- 
mento, expello tyr:  quem  in  finem,  apex  sur- 
sum dirigitur,  et  manubrium  ita  propellitur, 
ut  sanguis  ad  cochlearis  minimi  mensuram 

O 

emittatur.  Dein  digito  tubuli  apicem  superim- 
posito, instrumentum  ad  planum  (xa^^Opit^orra) 
vertitur  et  circa  pollicem  dimidium,  intra  aeg- 
rae venam  intromittitur,  ita  ut  sanguis,  lente 
et  caute  injectus,  cor  versus  fluat.  — Ut  lente 
et  caute  injiciatur,  maxime  interest:  cordis 
enim  vires  sub  tali  statu  aegrotae,  adeo  im- 
minutap  sunt,  ul  verisimile  sit,  subitum  san- 
guinis influxum  omnino  cordis  actionem  sistere 

posse ; quod  quidem  ipse  vidi  in  equo.  Sy- 
rinx submota,  stalim  aqua  frigida  bene  lavari 
debet.  Post  moram  quatuor  i^el  quinque  mi- 
nutorum, ut  sanguis  j,am  injectus  per  corpus 
transmittatur,  repetenda  est  injectio  eadem 
ratione,  sedula  animi  attentione  ad  aegram 
adhibita,  ut  elfectus  in  corpus  bene  per- 
spiciantur. 

Hoc  modo,  sanguis  ad  octo,  decem,  vel 
duodecim  uncias  iniici  potest,  et  raro  majori 
quantitate  quam  unciis  duodecim,  opus  erit, 
in  iis  etiam  exemplis , ubi  profusa  admodum 
fuit  haemorrhagia,  — 

Nam  hujus  operationis  propositum,  non 
ad  priorem  vasorum  plenitudinem  reddendam, 
sed  ad  vires  corporis  in  tantum  augendum, 
spectat,  quantum’  cor  par  reddat  ad  contrac- 
tiones ejus  continuandas. 

Perpendendum  est,  quod  cor,,  hoc  tempore, 
quippe  quod,  quantitate  soliti  stimuli  per  spa- 
tium plurimum  diminuta,  affectum  sit,  facile 
percipiat  novum  stimulum  ex  adjecto  sanguine, 
utcunque  parvo,  si  moles  ejus  ante  haemorrha- 
giam respiciatur.  — Quod  profecto  ex  eo  pro- 
batur, quod  pulsus  aliquando  post  primam, 
sed  semper  post  injectionem  secundam,  plane 


V 


^ 22 


augeatur.  Hic  effectus  plerumque  perpetuus 
est,  neque  syncope  postea  accedit:  quod  qui- 
dem satis  probat,  sanguinem  injectum  non 
solum  esse  stimulum,  sed  vim  corpori  com- 
municare. 

Sanguinis,  pro  casus  ratione,  sufficiente 
copia  injecta,  specillum  vel  acu  a brachio  sub- 
trahendum est,  et  vulneris  ora  per  emplastrum 
adhaesivum  claudenda  sunt,  laxa  fascia  cir- 
cumdanda : eadem  vero  ratione,  et  vulnus  sim- 
plex incisum  curetur. 

De  exemplis^  in  quibus  sanguinis  trans- 
fusio  adhibita  est. 

Non  mihi  est  in  animo  omnia  tradere  ex- 
empla, hujus  operationis  nuper  peractae:  non 
ultra  tria  progrediar,  de  quibus,  ex  propria 
experientia,  mihi  testari  licet. 

Pnmum  exemplum  — A.  B.  primum  par- 
turivit die  sexto  ante  Idus  Augusti  1825  post 
longum  enixum : placenta  uteri  contractionibus 
expulsa  fuit,  sed  ejus  expulsionem  secuta  est 
subita,  et  copiosa  sanguinis  profusio,  termi- 
nata haud  parca  sanguinis  stillatione  ab  utero. 
Id  organum  amplum  erat,  et  parum  con- 

Iraclum  esse  videbalur.  — Mulier  jacebat  quasi 
vitae  expers,  facie  pallida,  labiis  albelaclis, 
et  pulsu,  non  nisi  per  intervalla,  percipiendoj 
degluliendi  potestate  destituta. 

Advocatus  ad  aegrotam  praecepi  remedia, 
quae  prius  adhibita  fuerant,  frigus  nimirum 
et  frictiones,  continuanda  esse,  et  quampri- 
mum deglutire  poterat.  Alcohol  gallicum  et 

Ammonia  liberaliter  dabantur.  Aegrae  condi- 

\ 

tio  vix  in  melius  versa  fuit,  etsi,  per  intervalla, 
symptomata  aliquanto  levari  videbantur : et  post 
horas  quinque  adhuc  ita  se  habebat,  ut 
parum  tutum  transfusionem  omittere,  judica- 
rem. Amico  meo  Doctore  Blundell  mecum 
sentiente,  statim  nosmet  accinximus  ad  opera- 
tionem peragendam.  Quum  ad  lecti  marginem 
mota  fuit,  evomuit,  et  pulsus  tunc  ad  120  ictus 
adauctus  erat. 

Prima  iniectio  unciarum  duarum , vix  ali- 
quem habuit  elfectum.  Intra  breve  temporis 
spatium  repetita  fuit,  qua  peracta  femina  po- 
tius male  se  habere  videbatur,  inquieta  erat, 
ad  syncopem  proclivis,  et  pulsus  inlirmior 
factus,  ad  vomitum  conatus  accesserunt,  sed 
nihil  e ventriculo  eliciebatur. 

Quum  prima  esset,  in  hoc  remedio,  ex- 

penenlia,  in  dubio  haesimus,  an  haec  sympto- 
mala  ab  operatione  orta,  an  ex  priori  morbo 
derivanda  essent.  Brevi  tamen  his  mitigatis, 
foemina  dixit  se  melius  habere,  et  pulsus  ad 
110  descenderat.  Quum  res  ita  essent,  judi- 
cavimus, non  amplius  sanguinem  esse  injicien- 
dum, sperantes  quantitatem  jam  injectam,  etsi 
parvam,  sufficere  ad  morbum,  in  eventum  pros- 
perum inclinandum;  neque  nos  nostra  fefellit 
spes.  Nullum  symptoma  incommodum  acces- 
sit, et  femina,  etsi  tarde,  ad  ' valetudinem 
prorsus  reddita  fuit.  Vulnus  in  brachio,  non 
per  haud  breve  spatium,  sanabatur;  nulla 
enim  erat  ad  adhaesionem  proclivitas. 

Secundum  Exemplum.  — Ad  feminam 
periculosa  haemorrhagia  uterina  laborantem, 
die  octavo  Kalend.  Maii  1826.  arcessitus  sum. 
Domum  intrans , feminam  in  periculo  magno 
vidi  — lecto  jacebat  frigida  et  albefacta,  et 
vix  alicui  poterat  quaestioni  respondere;  pul- 
sus per  intervalla  tantum  percipiebatur,  et 
tunc  ad  l40  micabat.  Explorata  vagina,  re- 
peri  humerum  infantis  se  primum  proferentem; 
manum  igitur  in  uterum  introduxi,  et  vertendo, 
partum  effeci;  placenta  statim  expulsa  fuit,  sine 
aliqui  magna  sanguinis  jactura  — sed  femi- 

nae  conditio  non  in  melius  mutari  incepit; 
partes  extremae  frigebant,  et  illum  proprium 
vultus  adpectum  obtulit,  quem  Doctor  Blun- 
DELL  ,,Death  in  the  face“  appellavit.  Ventri- 
culus nihil  retinebat;  et  notatu  dignum,  jam 
ante  partum  adeo  irritabile  fuisse  hoc  orga- 
num, ut,  per  tres  praegressas  hebdomades,  nul- 
lus fere  cibus  non  rejectus  esset;  ex  quo  in 
tantum  infirmata  fuit,  ut,  sine  auxilio,  se  in 
lecto  vertere  non  valuisset. 

Post  horae  moram,  feminae  conditionem 
in  pejus  abire,  patebat. 

Adjutus  igitur  amico  meo  et  collega  Doub- 
LEDAY,  memet  accinxi  ad  transfusionem;  ali- 
qua orta  est  mora,  priusquam  hominem  san- 
guinem praebiturum  reperimus,  et  hinc  altera 
consumpta  est  hora,  ante  operationis  initium. 
Aegra  interea  plane  in  pejus  cessit;  quin  et 
judicavi,  sine  transfusione,  spem  nullam 
esse,  et  dubius  sane  an  ipsa  transfusio  a 
morte  abripere  posset;  nihilominus  arbitratus  , 
sum  dignam  esse,  quae  tentaretur.  Praeter 
symptomata  supra  enumerata,  spiritus  maxime 
laborabat,  et  molesta  erat  jactitatio.  Prima 
injectio,  ad.  drachmas  13,  nullum  praebuit  ef- 
fectum, nisi  quod,  per  breve  spatium  corpore 

excitato  et  corroborato,  pulsus  aliquanto  evi- 
dentior  factus  sit,  et  memoratu  dignum  est 
jactitationem,  ab  hoc  tempore,  finitam  esse. 
Post  quinque  minuta  sanguis  iterum  ad  un- 
ciam cum  dimidia  injectus  est;  pulsus  tunc  ad 
124  descendit,  et  yultus  aliquanto  se  melius 
habebat,  labiis  haud  plane  exsanguibus  et 
minus  cadaveris  speciem  referentibus;  frigiditas 
tamen  non  imminuta  erat  et  respirationes , ad- 
huc difficiles,  viginti  octo  in  minuto  primo 
numerabantur. 

Quinque  iterum  elapsis  minutis  sanguinis 
injectio  ad  drachmas  15  de  novo  facta  est; 
post  quam  pulsus  evaserunt  celeriores,  ad  l40 
micantes,  inconstantes  vero  et  inaequales,  et 
respiratio  paulisper  magis  erat  laboriosa.  Haec 
vero  symptomata  sua  sponte  mitigata  fuerunt. 
Tunc  homo,  qui  sanguinem  praebuit,  ad  animi 
deliquium  pronus  factus  est;  qua  ex  causa, 
alterum  quaerere  coactus  sum;  ex  quo  orta 
est,  per  horae  dimidiae  spatium,  mora. 

Ubi  tandem  sanguis  iterum  ad  drachmas 
XV  injectus  est,  magnopere  revixit,  pulsus 
etsi  frequens  (circa  130)  validior  evasit,  labia 
meliori  gaudebant  aspectu,  et  gradalim  rediit 
corporis  calor.  Manifestum  nunc  erat,  tantum 

sanguinis  injectum  fuisse,  quantum  aegrae  vitam 
sustineret;  sed  ob  ventriculi  debilitatem,  et 
priorem  foeminae  corporis  languorem,  ulterius 
progredi  in  animo  erat:  syrinx  autem,  quodam 
casu  inutilis  facta , me  vertere  consilium 
compulit.  ' 

In  hoc,  ut  in  exemplo  priori,  eventus 
admodum  prosper  erat:  foemina  ad  secundam 
valetudinem  omnino  reducta  fuit.  Nullum  fere 
signum  inimicum  erat,  nisi  magna  sanguinis 
circuitus  acceleratio,  quae,  gradu  varians,  per 
plures  dies  perstitit.  — Die  undecimo  post 
partum,  lecto  jam  relicto,  erectam  vidi  seden- 
tem, solito  more  vestibus  ornatam.  — 

Admodum  gratus  fuit  animo  exitus  hic 
secundus;  quum  plura  in  hoc  casu,  ut  mini- 
mum dicam,  grave  periculum  adesse,  denun- 
tiarent. — 

t 

Exemplum  tertium.  — Pridie  ante  Ka- 
lend. : Januarii  1827,  ad  mulierem  morien- 
tem,  ut  dicebant,  ab  haemorrhagia  uterini 
vocatus  sum.  — Haec  foemina  triginta  habe- 
bat annos  et  novies  pepererat:  in  singulis  his 
partubus,  haemorrhagias  copiosas  perpessa 
erat,  propter  actionis  in  utero  defectum.  — 
Hac  occasione,  partum  infantis  profusa  ad- 


28 


modum  haemorrhagia  secuta  erat;  ad  placen- 
tam submovendam,  introducta  fuerat  manus, 
et  postea  sanguinis  cessaverat  profluvium.  — 
Adeo  autem  depressae  fuerunt  vires,  ut  Alco- 
hol lai'ga  manu  praebitum,  nequaquam  ad 
suscitandum  corpus  profecerat.  — Quum  pri- 
mum hanc  vidi  foeminam,  haec  inveni  sym- 
ptomata. — Supina  jacebat  in  lecto,  facie 
cadaveris  aspectum  penitus  referente,  partes 
extremae  instar  marmoris  frigebant , tota 
corporis  superficies  calore  deficiebatur,  respi- 
ratio maxime  laboriosa,  palpebrae  clausae, 
oculi  lucem  non  sentientes,  maxilla  inferior 
delapsa:  pulsatio  nulla  in  arteria  vel  radiali, 
vel  carotica,  tactu  percipienda;  deglutiendi 
facultas  plane  sublata. 

In  hoc  exemplo,  extra  omne  dubium  po- 
situm fuit,  transfusione  uti  nos  oportere.  In- 
jectio prima  ad  drachmas  15  vix  alium  habuit 
effectum,  praeter  pulsum  evidentem  redditum. 
Iniectiones  repetitae  fuerunt,  interposito  inter 
singulas  spatio  quinque  vel  decem  minutorum, 
unciae  donec  octo  transfusae  essent.  His 
peractis  aegra  adeo  refecta  erat,  ut  dolorem 
sentiret,  et  medicum  cognosceret,  eundem  no- 
hiiiie  vocans,  ejus  manum  arripuit,  et  ad  cor 

suum  apposuit,  ex  quo  manifestum  erat,  haud 
parvam  ibidem  sentire  molestiam : circuitus 

vero  non  abnormis  erat.  Alcoholis  gallici 
cochlearia  minima  duo  vel  tria  sub  opera- 
tione data  fuerant. 

Aegra  capitis  dolore  et  affectionibus  hyste- 
ricis conflictabatur,  quibus  admodum  erat  ob- 
noxia, his  autem  exceptis ,' gradatim  ad  vale- 
tudinem rediit.  — 

Transfusionis  operatio , medicorum  atten- 
tionem sibi  vindicare  deberet,  etsi  nullis  aliis, 
quam  his  exemplis,  effectum  habuisset  felicem: 
sed  in  multis  aliis,  exitu  haud  alio,  adhibita 
est.  Quum  vero  experimenta  repetita  proba- 
verin^,  quam  tuta  sit,  atque  valentissima, 
profecto  expectare  licet,  ad  alios  casus,  praeter 
haemorrhagiam  uterinam,  eandem  extendi  posse : 
neque  dubito,  quin  posthac,  inter  maxima 
habeatur  beneficia , quae  nostra  tempora  ge- 
neri humano  contulerint. 

